Guvernul rus a reușit, de asemenea, să înstrăineze mulți nobili georgieni, determinând un grup de tineri aristocrați să comploteze pentru răsturnarea stăpânirii ruse. Acțiunea lor a fost inspirată de rebeliunile din alte regiuni ale Imperiului Rus: Revolta decembriștilor din Sankt Petersburg (1825) și revolta polonezilor din 1830. Planul nobililor georgieni era simplu: ei aveau să îi invite pe toți oficialii ruși din regiune la un bal și să îi ucidă. Până la urmă, conspirația a fost descoperită de autorități pe 10 decembrie 1832, iar conspiratorii au fost arestați și exilați în diferite locuri din Imperiul Rus. În 1841 a izbucnit o nouă revoltă a țăranilor și nobililor din Guria. Starea de lucruri s-a schimbat odată cu numirea în 1845 a lui Mihail Semionovici Voronțov ca vicerege al Caucazului. Noile prolitice promovare de contele Voronțov au câștigat încrederea nobilimii georgiene, care a adoptat treptat obiceiurile și veșmintele vest-europene, la fel cu o făcuse și nobilimea rusă cu secol mai devreme.